Document ID: 32005R0782

KOMISIJAS REGULA (EK) Nr. 782/2005
(2005. gada 24. maijs),
ar ko nosaka formātu rezultātu nosūtīšanai par statistiku attiecībā uz atkritumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par statistiku attiecībā uz atkritumiem (1), un jo īpaši tās 6. panta e) apakšpunktu,
tā kā:
(1)
Pamatojoties uz Regulas (EK) Nr. 2150/2002 6. pantu, Komisijai jānosaka pasākumi, kas vajadzīgi minētās regulas īstenošanai.
(2)
Saskaņā ar Regulas (EK) Nr. 2150/2002 6. panta e) apakšpunktu Komisijai jāizveido atbilstošais formāts dalībvalstu rezultātu nosūtīšanai.
(3)
Šajā regulā paredzētie pasākumi ir saskaņā ar atzinumu, ko sniegusi Statistikas programmas komiteja, kas izveidota ar Padomes Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
Atbilstošais formāts atkritumu statistikas rezultātu nosūtīšanai Komisijai (Eurostat) ir izklāstīts šīs regulas pielikumā.
Dalībvalstis izmanto šo datu formātu par 2004. pārskata gadu un turpmākajiem gadiem.
2. pants
Dalībvalstis elektroniski nosūta Komisijai (Eurostat) Regulā (EK) Nr. 2150/2002 pieprasītos datus un metadatus atbilstoši Komisijas (Eurostat) ierosinātajam datu apmaiņas standartam.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 24. maijā

Labels: 19
20
12
18
15